Document ID: 32005R1342

KOMMISSIONENS FORORDNING (EF) Nr. 1342/2005
af 16. august 2005
om udligningsgodtgørelse til producentorganisationer for tun leveret til forarbejdningsindustrien i perioden 1. januar-31. marts 2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter (1), særlig artikel 27, stk. 6, og
ud fra følgende betragtninger:
(1)
Der kan på visse betingelser ydes udligningsgodtgørelse efter artikel 27 i forordning (EF) nr. 104/2000 til EF's tunproducentorganisationer for den mængde tun, der blev leveret til forarbejdningsindustrien i det kvartal, som priskonstateringerne gælder, hvis både den gennemsnitlige salgspris på EF-markedet i det pågældende kvartal og importprisen, i givet fald forhøjet med udligningsafgiften, på samme tid var lavere end 87 % af EF-producentprisen for den pågældende vare.
(2)
En analyse af situationen på EF-markedet har vist, at både den gennemsnitlige kvartalssalgspris og importprisen, jf. artikel 27 i forordning (EF) nr. 104/2000, for gulfinnet tun (Thunnus albacares) med en stykvægt på over 10 kg, gulfinnet tun (Thunnus albacares) med en stykvægt på højst 10 kg og bugstribet bonit (Euthynnus (Katsuwonus) pelamis) i perioden 1. januar-31. marts 2004 var lavere end 87 % af den gældende EF-producentpris som fastsat ved Rådets forordning (EF) nr. 2346/2002 (2).
(3)
Retten til godtgørelse bestemmes ud fra de salg, der er faktureret i det pågældende kvartal, og som ligger til grund for beregningen af den gennemsnitlige månedlige salgspris i henhold til artikel 4 i Kommissionens forordning (EF) nr. 2183/2001 af 9. november 2001 om gennemførelsesbestemmelser til Rådets forordning (EF) nr. 104/2000 for så vidt angår ydelse af udligningsgodtgørelse for tunfisk til konservesindustrien (3).
(4)
Ifølge artikel 27, stk. 2, i forordning (EØF) nr. 104/2000 må godtgørelsen under ingen omstændigheder overstige forskellen mellem udløsningstærsklen og den pågældende vares gennemsnitlige salgspris på EF-markedet eller et fast beløb svarende til 12 % af denne tærskel.
(5)
Den mængde, for hvilken der kan ydes udligningsgodtgørelse, må for det pågældende kvartal under ingen omstændigheder overstige de grænser, der er fastsat i artikel 27, stk. 3, i forordning (EF) nr. 104/2000.
(6)
Mængden af gulfinnet tun (Thunnus albacares) med en stykvægt på over 10 kg, gulfinnet tun (Thunnus albacares) med en stykvægt på højst 10 kg og bugstribet bonit (Euthynnus (Katsuwonus) pelamis), der er solgt og leveret til forarbejdningsindustrien i EF's toldområde, var i det pågældende kvartal større end mængden solgt og leveret i samme kvartal i de tre foregående fangstår. Da mængden overskrider den grænse, der er fastsat i artikel 27, stk. 3, i forordning (EF) nr. 104/2000, bør den samlede mængde af disse varer, som der kan ydes godtgørelse for, begrænses.
(7)
I artikel 27, stk. 4, i forordning (EF) nr. 104/2000 er der fastsat et maksimum for godtgørelsen til hver producentorganisation, og den godtgørelsesberettigede mængde bør derfor fordeles mellem producentorganisationerne efter disses respektive produktion i samme kvartal i fangstårene 2001, 2002 og 2003.
(8)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskevarer -
UDSTEDT FØLGENDE FORORDNING:
Artikel 1
For perioden 1. januar-31. marts 2004 ydes der udligningsgodtgørelse efter artikel 27 i forordning (EF) nr. 104/2000 for nedenstående varer og op til de ligeledes nedenfor anførte maksimumsbeløb:
(EUR/t)
Vare
Maksimumsgodtgørelse, jf. artikel 27, stk. 2, første og andet led, i forordning (EF) nr. 104/2000
Gulfinnet tun (Thunnus albacares) med en stykvægt på over 10 kg
127
Gulfinnet tun (Thunnus albacares) med en stykvægt på højst 10 kg
92
Bugstribet bonit (Euthynnus (Katsuwonus) pelamis)
52
Artikel 2
1. Den samlede mængde pr. art, som der kan ydes udligningsgodtgørelse for, udgør for:
-
Gulfinnet tun (Thunnus albacares) med en stykvægt på over 10 kg: 21 089,066 t
-
Gulfinnet tun (Thunnus albacares) med en stykvægt på højst 10 kg: 4 531,090 t
-
Bugstribet bonit (Euthynnus (Katsuwonus) pelamis): 5 775,411 t.
2. Fordelingen af den samlede mængde mellem de berørte producentorganisationer er anført i bilaget.
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. august 2005.

Labels: 3
1
5
6